nahid-hub/BLUGE-bengali-wikipedia-section-title-prediction huggingface dataset:
সুপ্রাচীন মহাকাব্য মহাভারতে এবং পুরাণে ত্রিপুরা নামটির উল্লেখ পাওয়া যায়। এরপর ১৪শ শতকে রচিত রাজমালাতেও ত্রিপুরার উল্লেখ পাওয়া গেছে। এটি ছিল ত্রিপুরার মাণিক্য রাজবংশের কাহিনী। মাণিক্য রাজবংশ ১৯৪৭ সালে ত্রিপুরা ভারতের অন্তর্ভুক্ত হওয়ার পূর্বাবধি অঞ্চলটি ধারাবাহিকভাবে শাসন করে। কথিত আছে প্রায় ২৫০০ বছর ধরে ১৮৬জন রাজা এই অঞ্চলটি শাসন করেছেন। ভারতে ব্রিটিশ শাসনকালে ত্রিপুরা ছিল একটি স্বাধীন করদ রাজ্য। দক্ষিণ ত্রিপুরায় অবস্থিত উদয়পুর ছিল ভূতপূর্ব স্বাধীন রাজতান্ত্রিক ত্রিপুরার রাজধানী। খ্রিস্টীয় অষ্টাদশ শতকে মহারাজ কৃষ্ণ মাণিক্য পুরাতন আগরতলায় রাজধানী স্থানান্তরিত করেন এবং পরবর্তীকালে খ্রিস্টীয় ঊনবিংশ শতাব্দীতে রাজধানী অধুনা আগরতলায় স্থানান্তরিত হয়। ঊনবিংশ শতাব্দীকে ত্রিপুরার আধুনিক যুগের সূচনা হিসেবে চিহ্নিত করা হয়ে থাকে কারণ এই সময় মহারাজ বীরচন্দ্র মাণিক্য বাহাদুর দেববর্মা ব্রিটিশ শাসনব্যবস্থার অনুকরণে তাঁর প্রশাসনকে পুনর্গঠিত করেন এবং বিভিন্ন সংস্কার সাধন করেন।

১৯৪৯ সালে গণমুক্তি আন্দোলনের ফলে ত্রিপুরা অসম রাজ্যের অংশ হিসেবে ভারতের অন্তর্ভুক্ত হয়। ১৯৪৭ সালে ভারত বিভাজনের ফলে ত্রিপুরার জনপরিসংখ্যান ভীষণভাবে পরিবর্তিত হয় এবং তদানীন্তন পূর্ব পাকিস্তান থেকে আগত বাঙালি শরণার্থীরাই ত্রিপুরার জনসংখ্যার গরিষ্ঠ অংশ হয়ে ওঠে। ১ জানুয়ারি ১৯৬৩ সালে ত্রিপুরা একটি কেন্দ্রশাসিত অঞ্চলে রূপান্তরিত হয় এবং ২১ জানুয়ারি ১৯৭২ সালে একটি পূর্ণাঙ্গ রাজ্য হিসেবে স্বীকৃত হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. সরকার ও রাজনীতি
titleC. পরিবহণ ও যোগাযোগ ব্যবস্থা
titleD. শিক্ষা প্রতিষ্ঠান
উত্তর: titleA
দিনব্যাপী অনুষ্ঠানের মাধ্যমে ১৮৭০ সালের ২০ ডিসেম্বর স্টেশনটি আনুষ্ঠানিকভাবে খুলে দেওয়া হয়। সেসময়ে ওয়ালকিল ভ্যালি লাইন এরি রেলপথকে মন্টগোমারি-গশেন শাখাকে যুক্ত করে। উদ্বোধনীয় ট্রেন ৩৫০ জন যাত্রী নিয়ে গশেন যায় যা পথের প্রতিটি স্টেশনে থামে। ১৮৭০ সালে "ইলেকশান রিটার্ন" গ্রহণ করতে স্টেশনের টেলিগ্রাফ ব্যবহৃত হয়।

১৮৮০ সালের ৩ মার্চ চারজন ব্যক্তি স্টেশনে ডাকাতি করে গভীর রাতে তারা স্টেশনে প্রবেশ করে স্টেশনের সিন্দুকটি কেন্দ্রভাগে টেনে এনে ছিদ্র করার চেষ্টা করে গান পাউডার দিয়ে বিস্ফোরণ ঘটানোর চেষ্টা করে ব্যর্থ হয়ে একপাশ কেটে ফেলে। সিন্দুকে তারা ৩০০ সিগার, কিছু বিল এবং কাগজপত্র পায়। সন্দেহভাজন ব্যক্তিগণ "পফকিপসিতে" গ্রেফতার হলে স্থানীয় শেরিফ তাদেরকে "নিউ প্যাল্টজে" স্থানান্তর করতে অনিচ্ছুক ছিলেন। পফকিপসির শেরিফ মত দেন যে তারা তাদের কৃতকর্মের জন্য তৎক্ষণাৎ পরিশোধ করবে। গ্রেফতারের পরদিন অভিযুক্তদের নাপিতের দোকানে ক্ষৌরকর্ম করতে যেতে দেওয়া হয়। এর ফলে কিছু সাক্ষী সন্দেহভাজনদের সনাক্ত করতে অসমর্থ হয় এবং কর্মকর্তা প্রকাশ্যে অযোগ্য হিসেবে বিবেচিত হন। অভিযুক্তের পকেটে পাওয়া সিগার এবং সিন্দুকের সিগারে সাদৃশ্য ছিলো। এপ্রিলে বিচারের জন্য অভিযুক্তদের কিংস্টন কারাগারে নেওয়া হয়। তাদের বিদায় দেখতে নয়া প্যাল্টজ রেলস্টেশনে ভিড় জমে যায়। লোকগুলোকে প্রথম জলের ক্রেকসমেন হিসেবে অভিহিত করা হয়। লোকগুলো শেষ পর্যন্ত দোষী সাব্যস্ত হয়। স্টেশনে ডাকাতির ঘটনায় স্টেশন প্রতিনিধি ডোয়াইট মার্শকে রিভলভার দেওয়া হয় এবং রাতে মুল্যবান বস্তু না রাখার সিদ্ধান্ত নেওয়া হয়। পরবর্তীতে আরেকজন চোর জানালা ভেঙে প্রবেশ করে একবাক্স সিগার চুরি করে।

১৮৮১ সালে স্টেশন সংলগ্ন দুটি আচ্ছাদন (শেড) নির্মাণ করা হয়। আচ্ছাদনের জমিটি আগের বছর ৫০০ মার্কিন ডলার ব্যয়ে মহনক মাউন্টেন হাউজের সহ প্রতিষ্ঠাতা আলবার্ট স্মাইলি কিনেন। রিজোর্টের ঘোড়া রাখার জন্য শেড নির্মিত হয়। এই সময়কালে, প্রতিদিন ১৪টি স্ট্যাগকোচ অতিথিদের আনা নেওয়ার জন্য স্টেশন এবং মহনক এর মধ্যে চলাচল করতো। পশ্চিম তীরে ওয়ালকিল ভ্যালি লাইন ১৮৮১ সালের জুনে কিনে নিয়ে ১৮৮৭ সালে অতিরিক্ত লাইন যুক্ত করা হয় ডিপোতে যাতে মিনেওয়াসকা এবং মহনক এর মধ্যে বিশেষ অতিরিক্ত ভাড়ার দর্শনার্থীগণ চলাচল করতে পারে।

রাষ্ট্রপতি চেস্টার এ. আর্থার তার কন্যাকে সাথে নিয়ে স্টেশনটি পরিদর্শন করেন। তাকে স্বাগত জানান রেলওয়ে পরিচালক এবং তাদেরকে লেক মহনকে আনা হয়। রাষ্ট্রপতি রাদারফোর্ড বি হায়েজ মাঝে মাঝে মহনক মাউন্টেন হাউজের বিভিন্ন সম্মেলনে উপস্থিত হতেন। ১৮৯২ শহরবাসী তাকে অভ্যর্থনা জানাতে স্টেশনে জমায়েত হয়ে তার উদ্দেশ্যে "থ্রি চিয়ারস" দেয়। মাউন্টেইন হাউজের অন্যান্য গুরুত্বপূর্ণ অতিথি দের মধ্যে যারা ট্রেনে চড়ে এসেছেন তাদের মধ্যে আছে অপেরা গায়ক আর্নেস্টাইন স্ক্যুম্যান হেইনক এবং বাগ্মী উইলিয়াম জেনিংস ব্রায়ান। ১৯০৫ সালে সেটশন থেকে ওয়ালকিল নদী পর্যন্ত একটি সুইয়েজ লাইন বসানো হয়।

সঠিক অনুচ্ছেদ শিরোনাম কোনটি?
titleA. উদ্বোধন এবং প্রাক পরিচালনা
titleB. সংস্কার
titleC. অবসান
titleD. স্পিংটাউন স্টেশন
উত্তর: titleA
কালিদাসের "মেঘদূতম্‌" কাব্যের সারবস্তুটি সরল অথচ কাব্যগুণসমন্বিত: কর্তব্যে অসাবধানতায় প্রভুর অভিশাপে যক্ষকে রামগিরি পর্বতের বিজন আশ্রমে নির্বাসিত হতে হয়। সেখানে বসে আষাঢ়ের প্রথম দিবসে নববর্ষার মেঘ দেখে তারই মাধ্যমে অলকাপুরীর রম্যপ্রাসাদে তাঁর বিরহী প্রিয়ার উদ্দেশ্যে বার্তা প্রেরণ করবেন বলে মনস্থির করেন তিনি। বিরহের আতিশায্যে তিনি জড় ও জীবের ভেদাভেদজ্ঞান লুপ্ত হন। তিনি মেঘকে জানাতে থাকেন, কোন কোন নগর, নদী ও পর্বত পেরিয়ে তাকে অলকায় পৌঁছতে হবে। কাব্যের এই অংশে প্রাচীন ভারতের এক অসামান্য ভৌগোলিক বিবরণ ফুটে উঠেছে। এরপর যক্ষ কুবেরপুরী অলকা ও তাঁর বিরহী প্রিয়ার রূপলাবণ্য বর্ণনা করেছেন মেঘের নিকট। অবশেষে মেঘকে অনুরোধ করেছেন, প্রিয়তমার নিকট তাঁর কুশল সংবাদ নিবেদন করতে।

সঠিক অনুচ্ছেদ শিরোনাম কোনটি?
titleA. খণ্ড
titleB. অনুবাদে মেঘদূতম
titleC. প্রভাব
titleD. সারাংশ
উত্তর: titleD
"উইল অ্যান্ড রিপ্রেজেন্টেটিভ ওয়ার্ল্ড" হ'ল আর্থার শোপেনহয়েরের কেন্দ্রীয় কাজ। শোপেনহয়ের উপস্থাপনার পিছনে বিশ্বের কাছে আমাদের এক উইন্ডো হিসাবে মানুষের ইচ্ছাটিকে দেখেছিলেন; ক্যান্টিয়ান নিজেই। তিনি বিশ্বাস করেছিলেন, তাই আমরা নিজে থেকেই জিনিস সম্পর্কে জ্ঞান অর্জন করতে পারি, কান্ট যা কিছু বলেছিলেন তা অসম্ভব, যেহেতু উপস্থাপন এবং জিনিস-ইন-ইন-এর মধ্যে বাকি সম্পর্কটি মানুষের ইচ্ছার এবং সম্পর্কের মধ্যে সাদৃশ্য দ্বারা বোঝা যায় মানুষের শরীর.

সঠিক অনুচ্ছেদ শিরোনাম কোনটি?
titleA. হিন্দুধর্ম
titleB. শোপেনহাওয়ার
titleC. পূর্ব খ্রিস্টান
titleD. Parmenides
উত্তর: titleB
এই প্রতিষ্ঠানে লেখাপড়ার পাশাপাশি নিয়ম-শৃঙ্খলার চর্চা ও খেলাধুলাসহ অন্যান্য সহপাঠ কার্যক্রমের প্রতি বিশেষ গুরুত্ব প্রদান করা হয়। অভিভাবকদের সঙ্গে মত বিনিময়ের জন্য আছে অভিভাবক দিবসের ব্যবস্থা। শিক্ষার্থীদের মধ্যে উৎসাহ উদ্দীপনা ও প্রতিযোগিতামূলক মনোভাব সৃষ্টির লক্ষ্যে সকল শিক্ষার্থীকে চারটি হাউজে বিন্যস্ত করে নিয়মিতভাবে বিভিন্ন আন্তঃ হাউজ প্রতিযোগিতা; যেমন – বির্তক, আবৃত্তি, সঙ্গীত, খেলাধুলা, চিত্রাংকন, দেয়াল পত্রিকা প্রকাশ প্রভৃতি প্রতিযোগিতা অনুষ্ঠিত হয়। এছাড়াও বি এন সি সি, স্কাউটস, গার্ল গাইডস, রেড ক্রিসেন্ট প্রভৃতি সংগঠনের শাখা রয়েছে।

সঠিক অনুচ্ছেদ শিরোনাম কোনটি?
titleA. ক্যাম্পাসের বর্ণনা
titleB. সহশিক্ষা কার্যক্রম
titleC. লাইব্রেরি
titleD. সুযোগ-সুবিধা
উত্তর: titleB
ভারত সরকারের প্রতিরক্ষা মন্ত্রক নালন্দায় একটি অর্ডিন্যান্স ফ্যাক্টরি স্থাপন করেছে। এটি ভারতের ৪১টি অর্ডিন্যান্স ফ্যাক্টরির অন্যতম। এখানে আর্টিলারি শেল তৈরি হয়। ২০০৬ সালে পঞ্চায়েত মন্ত্রক দেশের যে ২৫০টি সর্বাধিক অনগ্রসর জেলার তালিকা প্রস্তুত করে, এই জেলা তার মধ্যে অন্তর্ভুক্ত হয়। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, নালন্দা জেলা তার অন্যতম।

সঠিক অনুচ্ছেদ শিরোনাম কোনটি?
titleA. পর্যটন
titleB. অর্থনীতি
titleC. বিভাগ
titleD. ইতিহাস
উত্তর: titleB
এর দুইমাস পর ১৯ জুন, ২০১৫ তারিখে সফরকারী ভারতীয় জাতীয় ক্রিকেট দলের বিপক্ষে তার একদিনের আন্তর্জাতিকে অভিষেক ঘটে। অভিষেক ম্যাচেই তিনি ৫ উইকেট লাভ করেন এবং ম্যাচ সেরা নির্বাচিত হন। তার পরে ২১ জুনেও ভারতের বিপক্ষে ৪৩ রানের বিনিময়ে ৬ উইকেট নিয়ে ম্যাচ সেরা হন। জীবনের প্রথম দুই ম্যাচে ১১ উইকেট নিয়ে তিনি বিশ্বরেকর্ড গড়েন৷ ব্রায়ান ভিটোরি’র পর দ্বিতীয় বোলার হিসেবে প্রথম দুইটি ওডিআইয়ে পাঁচ-উইকেট লাভের বিরল কীর্তিগাথা রচনা করেন মুস্তাফিজুর।

মুস্তাফিজুর তার প্রথম দুইটি ওডিআইয়ে ৫/৫০ ও ৬/৪৩ লাভ করেন। তার এ ক্রীড়ানৈপুণ্যে ওডিআইয়ের ইতিহাসেব যে-কোন বোলারের তুলনায় সেরা। তার এ অসম্ভব বোলিংয়ের ফলে ২০১১ সালে জিম্বাবুয়ের ব্রায়ান ভিটোরি’র বাংলাদেশের বিপক্ষে ৫/৩০ ও ৫/২০ ম্লান হয়ে যায়। ভারতকে তিনি তৃতীয়বার ২০০ বা তার নিচে রান তুলতে বাধ্য করান। এরফলে বাংলাদেশ পঞ্চমবারের মতো ভারতের বিপক্ষে জয় পায়। এ জয়ে বাংলাদেশ আইসিসি র‌্যাঙ্কিংয়ে ৯৩ পয়েন্ট নিয়ে ৭ম স্থানে উত্তরণ ঘটায়। দ্বিতীয় ওডিআইয়ে মুস্তাফিজুরের ৬/৪৩ বোলিং পরিসংখ্যান বাংলাদেশী বোলারদের মধ্যে তৃতীয় সেরা। তার পূর্বে মাশরাফি বিন মর্তুজা ৬/২৬ (ব কেনিয়া, ২০০৬) ও রুবেল হোসেন ৬/২৬ (ব নিউজিল্যান্ড, ২০১৩) রয়েছেন।

সঠিক অনুচ্ছেদ শিরোনাম কোনটি?
titleA. টুয়েন্টি২০ আন্তর্জাতিক
titleB. ২০১৯ ক্রিকেট বিশ্বকাপ
titleC. একদিনের আন্তর্জাতিক
titleD. সম্মাননা
উত্তর: titleC
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। মছলন্দপুর রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

মছলন্দপুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. প্রশাসন ও নিরাপত্তার ব্যবস্থা
titleB. রেল পরিষেবা
titleC. পরিকাঠাম
titleD. অবস্থান
উত্তর: titleC
বলরামপুর জেলা তৈরির কাজটি ২৫শে মে ১৯৯৭ তারিখে জি.ডি.নম্বর ১৪২৮ /১-৫/৯৭/১৭২/৮৫-আর-৫ লখনউ দ্বারা হয়েছিল, গোণ্ডা জেলাকে ভাগ করে। সিদ্ধার্থ নগর, শ্রাবস্তী, গোণ্ডা জেলা যথাক্রমে বলরামপুরের পূর্ব-পশ্চিম এবং দক্ষিণে অবস্থিত এবং নেপাল রাজ্যটি এর উত্তর দিকে অবস্থিত। জেলার আয়তন ৩৩৬৯১৭ হেক্টর। এর মধ্যে কৃষিকার্য হয় ২২১৪৩২ হেক্টর জমিতে। জেলার উত্তরে হিমালয়ের শিবালিক পর্বতমালা অবস্থিত, যাকে তরাই অঞ্চল বলা হয়।

ভারত সরকার মতানুযায়ী, ২০০১ সালের জনগণনা, আর্থ-সামাজিক সূচক এবং মৌলিক সুযোগ-সুবিধার সূচকের আদমশুমারি তথ্যের ভিত্তিতে বলরামপুর জেলা ভারতে সংখ্যালঘু কেন্দ্রীভূত জেলার মধ্যে একটি।

সঠিক অনুচ্ছেদ শিরোনাম কোনটি?
titleA. ব্যুৎপত্তি
titleB. প্রাচীন সময়কাল
titleC. প্রশাসন
titleD. ইতিহাস
উত্তর: titleC
প্যাঁচার অদ্ভুত রকমের ডাক এবং নিশাচর স্বভাব একে নানা কুসংস্কার এবং অলৌকিক চিন্তার সাথে যুক্ত করেছে। কেনিয়ার কিকুয়ু উপজাতিগোষ্ঠী বিশ্বাস করে যে, প্যাঁচা মৃত্যুর আগমনের কথা জানিয়ে দেয়। যদি কেউ একটি প্যাঁচা দেখে কিংবা তার আওয়াজ শোনে তাহলে সে মৃত্যুমুখে পতিত হবে। প্রচলিত বিশ্বাসবোধে প্যাঁচাকে মন্দ ভাগ্য, শারীরিক অসুস্থতা অথবা মৃত্যুর প্রতিচ্ছবি হিসেবে গণ্য করা হয়। প্রাচীনকাল থেকেই এই বিশ্বাস অদ্যাবধি প্রচলিত রয়েছে।

সঠিক অনুচ্ছেদ শিরোনাম কোনটি?
titleA. প্রজাতি
titleB. প্রচলিত বিশ্বাসবোধ
titleC. বর্ণনা
titleD. বহিঃসংযোগ
উত্তর: titleB
তিনি র্গ্যাল-রাব্স-সাল-বা'ই-মে-লোং () নামক গ্রন্থ রচনা করেন। এছাড়াও তিনি কালচক্র ও শান্তিদেব রচিত বোধিচর্যাবতারের ওপর টীকাভাষ্য রচনা করেন। তার মার্গফল সম্বন্ধীয় রচনাটি লাম-'ব্রাস-পোদ-নাগ () নামক মার্গফলের ওপর লেখা প্রথম ঐতিহাসিক গুরুত্বপূর্ণ সঙ্কলনে স্থান পেয়েছে। তিনি তৃতীয় হতে সপ্তম সা-স্ক্যা-খ্রি-'দ্জিনের রচনাগুলির সঙ্কলনের জন্য পৃষ্ঠপোষকতা করেন। তিনি দোল-পো-পা-শেস-রাব-র্গ্যাল-ম্ত্শানকে ব্কা'-ব্স্দু-ব্ঝি-পা () নামক তার বিখ্যাত গ্রন্থটি রচনা করতে অনুরোধ করেন।

সঠিক অনুচ্ছেদ শিরোনাম কোনটি?
titleA. রচনা
titleB. জন্ম ও শিক্ষা
titleC. শিষ্য
titleD. সা-স্ক্যা-খ্রি-'দ্জিন
উত্তর: titleA
তিনি ১৯৭৯ সালে বাংলাদেশ সেনাবাহিনীতে যোগদান করেন। সেনাবাহিনীতে ব্রিগেডিয়ার জেনারেল পদে কর্মরত থাকা অবস্থায় ২০০৯ সালে তিনি বরখাস্ত হন। ১২ নভেম্বর ২০১২ সালে আবদুল্লাহিল আমান আযমী তার বাবা গোলাম আজমের আন্তর্জাতিক অপরাধ ট্রাইব্যুনাল-১ এর বিচারে প্রতিরক্ষা সাক্ষী হিসেবে সাক্ষ্য দেন। তিনিই বিচারের একমাত্র প্রতিরক্ষা সাক্ষী ছিলেন। তার পিতা গোলাম আজমের বিচারের বিষয়ে তিনি বাংলাদেশ জাতীয়তাবাদী দলের উপর হতাশা প্রকাশ করেছিলেন। তিনি বায়তুল মোকাররম জাতীয় মসজিদে তার বাবার জানাযার ইমামতি করেন। 

সঠিক অনুচ্ছেদ শিরোনাম কোনটি?
titleA. প্রথম জীবন
titleB. নিখোঁজ
titleC. সমালোচনা
titleD. পেশা
উত্তর: titleD
ইসরাইলের সড়কপথ ১৮০৯৬ কিলোমিটার (১১২৪৪ মাইল) রাস্তা জুড়ে বিস্তৃত হয়েছে, যার মধ্যে ৪৪৯ কিলোমিটার (২৭৯ মাইল) ফ্রিওয়ে হিসাবে চিহ্নিত । সংযোগটি পুরো দেশ জুড়ে রয়েছে।

৬ নম্বর রুটটি, ট্রান্স ইস্রায়েল হাইওয়ে [প্রায় ২০০ কিলোমিটার (১২০ মাইল)], হাইফার ঠিক পূর্বদিকে বিয়ার শেভার উপকূলে শুরু হয়। জেরুসালেম এবং তেল আভিভের মধ্যে রুট ১ এবং তেল আভিভ এবং হাইফার মধ্যে ২ নং রুটটি ভালভাবে রক্ষণাবেক্ষণ করা মহাসড়কগুলির মধ্যে অন্যতম।

সঠিক অনুচ্ছেদ শিরোনাম কোনটি?
titleA. লোহিত সাগর
titleB. সড়কপথ
titleC. ট্রেন পরিষেবা
titleD. বন্দরনগরী এবং বন্দর
উত্তর: titleB
মাইক্রোইলেকট্রনিক্স প্রকৌশল অত্যন্ত ক্ষুদ্র, মূলত আণুবীক্ষণীক স্তরে, ইলেকট্রনিক যন্ত্রাংশের নকশা ও নির্মাণ নিয়ে কাজ করে। এসব ক্ষুদ্র ইলেকট্রনিক যন্ত্রাংশ সমন্বিত বর্তনী তৈরির কাজে ব্যবহার করা হয় অথবা কখনো কখনো নিজেরাই ইলেকট্রনিক যন্ত্র হিসেবে ব্যবহৃত হয়। সবচেয়ে প্রচলিত এবং পরিচিত মাইক্রোইলেকট্রনিক যন্ত্রাংশ হচ্ছে অর্ধপরিবাহী ট্রানজিস্টর। কিন্তু সকল প্রধান ইলেকট্রনিক যন্ত্রাংশ যেমন রোধক, ধারক, আবেশক ইত্যাদিকে আণুবীক্ষণীক স্তরে তৈরি করা যায়।

প্রায় সকল মাইক্রো ইলেকট্রনিক যন্ত্রাংশ তৈরির জন্য সিলিকনকে অন্য কোন রাসায়নিক পদার্থের সাথে আণবিক স্তরে নির্দিষ্ট অনুপাতে মিশিয়ে চাহিদামতো ততিচ্চুম্বকীয় বৈশিষ্ট্য সৃষ্টি করা হয়। এই কারণে মাইক্রো ইলেকট্রনিক্সের সাথে কোয়ান্টাম বলবিজ্ঞান ও রসায়নের ঘনিষ্ঠ সম্পর্ক রয়েছে।

সঠিক অনুচ্ছেদ শিরোনাম কোনটি?
titleA. ইলেকট্রনিক্স
titleB. সংকেত প্রক্রিয়াজাতকরণ
titleC. ইতিহাস
titleD. মাইক্রোইলেকট্রনিক্স
উত্তর: titleD
খেলার মাঠে বামদিকের এবং ডানদিকের মধ্যমাঠের খেলোয়াড়দের ভূমিকা কেন্দ্রীয় মধ্যমাঠের খেলোয়াড়দের মতই। তবে তার মাঠের পার্শ্বরেখারর খুব নিকটে অবস্থান করে। ডানদিকের মধ্যমাঠের খেলোয়াড়ের একটি উল্লেখযোগ্য উদাহরণ হলেন ডেভিড বেকহ্যাম। বর্তমানে ৪-৪-২ বা ৪-৪-১-১ সজ্জায় ডানদিকে, কেন্দ্রে এবং বামদিকে মধ্যমাঠের খেলোয়াড়েদের দেখা যায়।

সঠিক অনুচ্ছেদ শিরোনাম কোনটি?
titleA. পার্শ্বীয় মধ্যমাঠের খেলোয়াড়
titleB. ফলস নম্বর-১০ বা ‘‘সেন্ট্রাল উইঙ্গার’’
titleC. "বাক্স-থেকে-বাক্স" মধ্যমাঠের খেলোয়াড়
titleD. রক্ষণাত্মক মধ্যমাঠের খেলোয়াড়
উত্তর: titleA
মাহাতোদের সমাজ ব্যবস্থা দুটি শ্রেণীতে বিভক্ত এক “গ্রাম ভিত্তিক” ও “সমাজ ভিত্তিক”। গ্রাম ভিত্তিক সমাজ ব্যবস্থায় একজনকে “গ্রাম্যপ্রধান” নির্বাচন করা হয়। গ্রামে যিনি সবচেয়ে জ্ঞানী, বুদ্ধিমান ও বিচক্ষনশীল তিনি এ নির্বাচিত প্রতিনিধি হন এবং তার পর খেকে তিনি “মাহাতোয়া” নামে সমাজে পরিচিত লাভ করেন। গ্রামের যেকোন ধরনের সমস্যা ও সমাধানে সর্বদা তার সহযোগিতা নেওয়া হয়। গ্রাম ভিত্তিক যে কোন পুজায় কর্মী তেরী করা এবং দায়িত্ব বণ্টন করা, বিবাহ, মৃত ব্যক্তির সৎকার ও শ্রাদ্ধ কিংবা গ্রাম ভিত্তিক যে কোন কাজ তার প্রত্যক্ষ পরিচালনায় সম্পাদিত হয়। সর্বপরি বলা যায় মাহাতোয়া গ্রামের হর্তাকর্তা কিন্তু তিনি যদি কোন অন্যায় করেন তাহলে গ্রামের মুরুব্বীগণ তাহা মনিটরিং করেন এবং সতর্ক করেন, তিনি যদি মুরব্বীদের সতর্ক না মানেন বা তাদের কথা না শোনেন, তাহলে সবাই মিলে তার মাহাতোয়া পদটি কেড়ে নেন তাই তিনি স্বেচ্ছাচারিত হতে পারেন না। 
আর সমাজ ভিত্তিক সমাজব্যবস্থায় যে কয়টি গ্রাম নিয়ে সমাজ গঠিত হয়, সে কয়টি গ্রামের মাহাতোয়াদের মধ্যে একজনকে সমাজের প্রধান নির্বাচন করেন যাকে “সমাজপতি” বলা হয়। সমাজের যেকোন কাজে গ্রাম্যপ্রধান বা মাহাতোয়ারা “সমাজপতিকে” সহযোগিতা সহযোগিতা করেন। এখানে আমি নির্বাচন কথাটি ব্যবহার করেছি বলে মনে করবেন না যে তারা ভোটাভুটি করে নিবাচিত হন। আসলে তারা অর্থাৎ সমাজের সবাই তাদের সবচেয়ে জ্ঞানী মানুষটাকে মেনে চলেন আর সবাই তাকে মান্য করেন বলে তিনি সমাজপতি নির্বাচিত হন। কোন কারণে কোন গ্রামে যদি ঝগড়া কিংবা কোন আপত্তিকর ঘটনা ঘটে তাহলে তারা গ্রামের মাহাতোয়া অর্থাৎ গ্রাম্যপ্রধানের কাছে বিচার চান, গ্রাম্য প্রধান যদি কোন কারণে সিদ্ধান্ত দিতে না পারে তবে সমাজের সকল গ্রাম্যপ্রধান এবং যিনি সমাজপতি হন তিনি সহ সবাই মিলে বিষয়টি মিমাংসা করেন।

সঠিক অনুচ্ছেদ শিরোনাম কোনটি?
titleA. বাসস্থান
titleB. ইতিহাস
titleC. সমাজ ব্যবস্থা
titleD. ধর্ম
উত্তর: titleC
উত্তরপ্রদেশ 4 কেন্দ্রীয় বিশ্ববিদ্যালয় , 20 রাষ্ট্র বিশ্ববিদ্যালয় , 8 গণ্য বিশ্ববিদ্যালয় , 2 আইআইটি লক্ষ্মৌ 1 আইআইএম এলাহাবাদ এবং বিভিন্ন পলিটেকনিক , ইঞ্জিনিয়ারিং কলেজ ও শিল্প প্রশিক্ষণ ইনস্টিটিউট সহ 30 টিরও বেশি বিশ্ববিদ্যালয় হয়েছে ।

রাজ্যের এলাহাবাদ-এ একটি ১৯৬১ সালে প্রতিষ্ঠিত রাষ্ট্রীয় প্রযুক্তিক প্রতিষ্ঠান রয়েছে।

এই রাজ্যে ভারতীয় রাজ্যগুলির মধ্যে সর্বাধিক আয়ুর্বিজ্ঞান স্নাতক শিক্ষার আসন (৭,৫২৫ টি ) রয়েছে। যদিও এই সংখ্যা রাজ্যের জন সংখ্যার তুলনায় অপ্রতুল। সাম্প্রতিক কালে ২টি অখিল ভারতীয় আয়ুর্বিজ্ঞান সংস্থান খোলা হয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. শিক্ষা
titleC. উৎসব ও মেলা
titleD. পরিবহন ব্যবস্থা
উত্তর: titleB
বেশিরভাগ লিনাক্স ডিস্ট্রিবিউশনে ব্যবহৃত জনপ্রিয় গ্রাফিক্যাল ডেস্কটপ পরিবেশগুলো এক্স উইন্ডো সিস্টেমের উপর ভিত্তি করে নির্মিত, যেটিকে সংক্ষেপে "এক্স" হিসাবেও অভিহিত করা হয়ে থাকে। এটি নেটওয়ার্ক স্বচ্ছতা প্রদান করে এবং একটি সিস্টেমে চলা গ্রাফিক্যাল অ্যাপলিকেশনসমূহ অন্য আরেকটি সিস্টেমে প্রদর্শনের অনুমতি প্রদান করে যেখানে ব্যবহারকারীকে উক্ত অ্যাপলিকেশনগুলোর সাথে মিথস্ক্রিয়ার প্রয়োজন হতে পারে।

অন্যান্য ডেস্কটপ পরিবেশসমূহ সাধারণ এক্স উইন্ডো ম্যানেজার নামে পরিচিত, যেমন- এফভিডব্লিউএম, এনলাইটমেন্ট ও উইন্ডো মেকার, যেগুলো ডেস্কটপ পরিবেশের সাপেক্ষে আরও স্বল্প পরিমাণের কাজ সম্পন্ন করতে পারে। একটি উইন্ডো ম্যানেজার বিভিন্ন অ্যাপলিকেশন উইন্ডোসমূহের স্থানান্তর এবং চেহারা সংক্রান্ত নিয়ন্ত্রণ প্রদান করে থাকে এবং এক্স উইন্ডো সিস্টেমের সাথে মিথস্ক্রিয়া করে থাকে।

ডেস্কটপ পরিবেশসমূহ এদের আদর্শ ইন্সটলেশনের অংশ হিসাবে উইন্ডো ব্যবস্থাপক অন্তর্ভুক্ত করে (যেমন ২০১০ সাল অনুযায়ী, গ্নোমের জন্য মেটাসিটি, কেডিই এর জন্য কেউইন এবং এক্সএফসিই এর জন্য এক্সএফডব্লিউএম), যদিও নিজস্ব পছন্দ অনুযায়ী ব্যবহারকারী অন্য কোন উইন্ডো ম্যানেজার বাছাই করতে পারেন।

সঠিক অনুচ্ছেদ শিরোনাম কোনটি?
titleA. লিনাক্স ব্যবহার
titleB. এক্স উইন্ডো ব্যবস্থাপক
titleC. সম্প্রদায়
titleD. কমান্ড লাইন ইন্টারফেস
উত্তর: titleB
১৯৪৭ সালে পাকিস্তান সৃষ্টির পর পূর্ব বাংলার জনগণের আশা আকাঙ্ক্ষা ও স্বপ্ন ধীরে ধীরে ভাঙ্গতে শুরু করে। পাকিস্তানের প্রতিক্রিয়াশীল শাসকগোষ্ঠী পূর্ব বাংলার জনগণকে ন্যায্য অধিকার থেকে বঞ্চিত করে নিজেদের ক্ষমতা সংহত করার চেষ্টা চালায়। এ অঞ্চলের জনগণ সমস্ত শোষণ বঞ্চনার বিরুদ্ধে রুখে দাঁড়ায়। ১৯৫২ সালের ভাষা আন্দোলন, ১৯৫৪ সালে যুক্তফ্রন্ট নির্বাচন এবং উনসত্তরের গণঅভ্যূত্থান এবং সর্বোপরি ১৯৭১ সালে স্বাধীনতা যুদ্ধসহ সকল আন্দোলন সংগ্রামে মাদারীপুরের অধিবাসীরা বলিষ্ঠ ভূমিকা পালন করে।

সঠিক অনুচ্ছেদ শিরোনাম কোনটি?
titleA. পাকিস্তান আমল
titleB. ইতিহাস
titleC. জনসংখ্যা
titleD. স্বাধীন বাংলাদেশ
উত্তর: titleA
শিক্ষকতা দিয়ে কর্মজীবন শুরু হলেও সমাজকর্মী হোসনে-আরা ১৯৮০ সালে নিজ শহর বগুড়াতে, ১২৬ জন ভিক্ষুকের মুষ্টি চালের মাধ্যমে সংগ্রহীত ২০৬ মন চাল নিয়ে দেশের বড় এনজিওগুলোর অন্যতম প্রতিষ্ঠান ঠেঙ্গামারা মহিলা সবুজ সংঘ (টিএমএসএস)। বর্তমানে তিনি প্রতিষ্ঠানটির নির্বািহী পরিচালকের দাায়িত্ব পালন করছেন। ১৯৬৪ সালে ঠেঙ্গামারা মহিলা সবুজ সংঘ আত্মপ্রকাশ করলেও ১৯৮০ সালে হোসনে আরার নির্বাহী পরিচালনায় এটি বাংলাদেশের একটি অন্যতম বৃহৎ বেসরকারি উন্নয়ন সংগঠন হিসেবে পরিচিতি পেয়েছে। দরিদ্র জনগোষ্ঠীর একাধিক কল্যাণের স্বার্থেই সংগঠনটির জন্ম। ইউরোপিয়ান ইউনিয়ন, ডিএফআইডি, নেদারল্যান্ডস গভর্নমেন্ট এবং আমেরিকাসহ আন্তর্জাতিক দাতা সংস্থাগুলো এ সংগঠনটিকে অর্থায়ন করেন। এ সংগঠনটি টিএমএসএস মেডিকেল কলেজ, রানাতুঙ্গা হসপিটাল, ফাইভ স্টার মেমো জন হোটেল রিসোর্ট, দুটি সিএনজি স্টেশন, তিনটি পেট্রল পাম্প, বহুতল ভবন তৈরি করে ফ্ল্যাট বিক্রয়, রিয়েল এস্টেট ব্যবসা চালু করেছে। এর মাধ্যমে শিক্ষা, স্বাস্থ্যসেবা, মাইক্রো ফাইন্যান্সের মাধ্যমে ৫৩ লাখ পরিবার উপকৃত হয়েছে। এ সংগঠন থেকে সর্বোচ্চ ২০ লাখ টাকা ঋণ প্রদান করা হয়। বাংলাদেশের ৬৪টি জেলাতেই টিএমএসএসের শাখা রয়েছে। ৩১ হাজার অফিস কর্মচারী রয়েছেন। দেশের ছোট-বড় এক লাখ ১২ হাজার সমিতি টিএমএসএসের আওতাভুক্ত। 

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. অবদান
titleC. শিক্ষকতা
titleD. কৃষি কাজ
উত্তর: titleB
নতুন সৃষ্ট দুই রাজ্য, পূর্ববঙ্গ ও আসামে ১৯০৬ সালের সেপ্টেম্বর মাসে বিপিন চন্দ্র পাল ও প্রমথ নাথ মিত্রের সফর পুলিন বিহারির ভাগ্যের চাকা ঘুরিয়ে দিয়েছিল। বিদেশী শাসন শৃঙ্খল থেকে ভারতমাতার মুক্তির জন্য প্রমথ নাথের উদাত্ত আহ্বানে সাড়া দিয়ে পুলীনবিহারী দাস এগিয়ে আসেন এবং তার উপর ঢাকায় অনুশীলন সমিতির প্রতিষ্ঠার ভার বর্তায়। অবশেষে সেই বছরেরই অক্টোবর মাসে ৮০ জন যুবকবৃন্দ নিয়ে অধুনা বাংলাদেশের ঢাকায় তিনি প্রতিষ্ঠা করলেন অনুশীলন সমিতির। তিনি খুব ভালো সংগঠক ছিলেন আর তাই ওনার সাংগঠনিক দক্ষতার গুণে ঐ রাজ্যে অনুশীলন সমিতির পাঁচ শতাধিক শাখাও স্থাপিত হয়। এরপর তিনি সেই ঢাকায় প্রতিষ্ঠা করলেন ‘ন্যাশানাল স্কুল’ কিন্তু আদতে ওটি ছিল সশস্ত্র বিপ্লবী দল তৈরির একটা প্রশিক্ষণ কেন্দ্র। এইখানে প্রথমে ছাত্রদের লাঠি খেলা এবং কাঠের তরোয়ালের মাধ্যমে প্রশিক্ষণ দেওয়া হত। তারপর তাদের ছোরা ও একদম শেষে পিস্তল ও রিভলভারের সাহায্যে প্রশিক্ষণের মাধ্যমে তাদের সশস্ত্র বিপ্লবের জন্য তিরী করা হতো।

ঢাকার পূর্বতন ডিসট্রিক্ট ম্যাজিস্ট্রেট বাসিল কপ্লেস্টন অ্যালেনকে সরানোর এক জবরদস্ত পরিকল্পনা করেছিলেন তিনি। ১৯০৭ সালের ২৩শে ডিসেম্বর অ্যালেন যখন ইংল্যান্ডে ফেরার উদ্দেশে গোয়ালন্দ স্টেশনে পৌঁছলেন ,তখন তাকে লক্ষ্য করে গুলি ছোঁড়া হলে তিনি একটুর জন্য বেঁচে গিয়েছিলেন। এর কিছু দিন পরেই চারশত জন দাঙ্গাবাজ মুসলিম হিন্দু বিরোধী ধ্বনি দিতে দিতে পুলিন বিহারীর বাড়িতে আক্রমণ করলে তিনি মাত্র কয়েকজন সঙ্গীদের নিয়ে সাহসিকতার সাথে ঐ দাঙ্গাবাজদের মোকাবিলা করেন।
১৯০৮-এর গোড়ার দিকে পুলিন বিহারী দাশ বাহ্রা ডাকাতি সংগঠিত করেন। দিনের আলোতে ঢাকা জেলার অধীনস্থ নবাবগঞ্জ থানার অন্তর্গত বরার জমিদার বাড়িতে একদল বিপ্লবীদের সাথে নিয়ে এক রোমাঞ্চকর ডাকাতি করেন এবং সেই লুণ্ঠিত অর্থ অস্ত্রশস্ত্র, গোলা বারুদ কেনার কাজে ব্যয়িত করেন। 
সেই বছরেই ওনাকে ভূপেশ চন্দ্র নাগ, শ্যাম সুন্দর চক্রবর্তী, কৃষ্ণ কুমার মিত্র, সুবোধ মল্লিক, অশ্বিনী দত্ত সহযোগে গ্রেপ্তার করা হয় এবং মন্টোগোমারি কারাগারে নিক্ষিপ্ত করা হয় কিন্তু শত অত্যাচার, শত নিষ্পেষণ তার বিপ্লবী সত্তাকে অবদমিত করে রাখতে পারেনি। ১৯১০ খ্রিষ্টাব্দে জেলের অন্ধকার কুঠুরি থেকে বেরিয়ে আসার পর আবার তার বৈপ্লবিক কর্মকাণ্ড শুরু হয়। এই সময়েই অনুশীলন সমিতির ঢাকা দল কলকাতা শাখাটিকে পরিচালনা করতে থাকে। যদিও প্রমথনাথ মিত্রের মৃত্যুর পর এই দুটি দল পৃথক হয়ে যায়।

সঠিক অনুচ্ছেদ শিরোনাম কোনটি?
titleA. আন্দামান জেল
titleB. শেষ জীবন
titleC. প্রারম্ভিক জীবন
titleD. কর্মজীবন
উত্তর: titleD
এই উপজেলার ভৌগোলিক অবস্থান । ভূঞাপুর টাঙ্গাইল জেলার উত্তর পশ্চিমাংশে অবস্থিত। উত্তরে টাঙ্গাইল জেলার গোপালপুর উপজেলা ও জামালপুর জেলার সরিষাবাড়ি উপজেলা, পূর্বে গোপালপুর উপজেলা, ঘাটাইল উপজেলা ও কালিহাতি উপজেলা, দক্ষিণে কালিহাতি উপজেলা এবং পশ্চিমে সিরাজগঞ্জ জেলা। ভূঞাপুর উপজেলা প্রায় ২৪০২৩' থেকে ২৪০৩৫' উত্তর অক্ষাংশ এবং ৮৯০৪৩' থেকে ৮৯০৫৪' পূর্ব দ্রাঘিমাংশের মধ্যে অবস্থিত। ভূঞাপুর উপজেলার আয়তন ১৩৪.৪৬ বর্গকিলোমিটার। 

সঠিক অনুচ্ছেদ শিরোনাম কোনটি?
titleA. অবস্থান
titleB. শিক্ষা
titleC. জনসংখ্যার উপাত্ত
titleD. প্রশাসনিক এলাকা
উত্তর: titleA
রবীন্দ্রজন্মের সার্ধশতবর্ষ উপলক্ষে কলকাতা থেকে ২০১০ সালে প্রকাশিত ‘রবীন্দ্রনাথকে যতটুকু জানি’-শীর্ষক আবদুশ শাকুরের সর্বশেষ গ্রন্থটি সম্পর্কে মাসিক ‘একুশ শতক’ পত্রিকায় আলোচনাকালে পশ্চিমবঙ্গের সুপরিচিত সাংবাদিক ও সাহিত্যিক সৌমিত্র লাহিড়ি বিবেচ্য বিষয়ে লেখকের পর্যবেক্ষণ ও উপস্থাপনের তিক্ষ্নতা ও গভীরতার উদাহরণস্বরূপ নিচের উদ্ধৃতিগুলি ব্যবহার করেছেন :
“রবীন্দ্রনাথের সৃষ্টি সবসময়ই আকস্মিক, অণুমিত সম্ভাবনার সকল সীমারই বাইরে। অন্যদের সঙ্গে তাঁর প্রতিভার তুলনার অবকাশই নেই কোনো। কেননা অন্যরা ব্যক্তি, রবীন্দ্রনাথ পরিব্যক্তি। উদ্ভিদবিদ্যায় পরিব্যক্তি হল মিউটেশন-এর পরিভাষা। পুষ্পজগতে প্রকৃতির এমনি খেয়ালী সৃষ্টিকে বলে ‘স্পোর্ট’। যেমন ‘পিস’-নামক ঐতিহাসিক গোলাপটির বংশধারার পরম্পরাচ্যুত এক ব্যতিক্রান্ত নিদর্শনস্বরূপ গোলাপবিশ্বে ‘শিকাগো পিস’-নামক গোলাপটি ফুটেছে প্রকৃতির আকস্মিক খেয়ালে, তেমনি মনুষ্যবিশ্বে রবীন্দ্রনাথ ঠাকুরও জন্মেছেন স্রষ্টার আকস্মিক খেয়ালে এবং ডিজাইনারের কপির মতো দ্বিতীয়হীন। 
অন্যরা প্রতিভার বরপুত্র হলে, রবীন্দ্রনাথ প্রতিভার বিশেষ সংজ্ঞা। নবনবোন্মেষশালিনী প্রজ্ঞার মানুষী মূর্তি তিনি। তাই রবীন্দ্ররহস্যের যেদিকেই তাকাই কেবল এই সত্যই দেখতে পাই যে অনৈসর্গিক এই শিল্পীর সৃজনধর্মী চিত্তবৃত্তি সর্বদাই অন্যথাচারী এবং সর্বকালেই চিত্তহারী। তাই অদ্ভুতকর্মা এই সার্বক্ষণিক শিল্পীকে এক জন্মে নয়, বহু জন্মেও নয়; এক প্রজন্মে নয়, বহু প্রজন্মেও নয়; এক শতকে নয়, বহু শতকেও নয় ; এককথায় রবীন্দ্রনাথকে সম্পূর্ণরূপে জানা হয়তো সম্ভবই নয়। তাই আমাদের কেবল পড়েই যেতে হবে তার সাহিত্য, শুনেই যেতে হবে তার সঙ্গীত, দেখেই যেতে হবে তার চিত্র, নিয়েই যেতে হবে তার শিক্ষা, ভেবেই যেতে হবে তার কথা।”

সঠিক অনুচ্ছেদ শিরোনাম কোনটি?
titleA. কথাসাহিত্য
titleB. সঙ্গীত
titleC. রচনাসাহিত্য
titleD. রবীন্দ্রনাথ
উত্তর: titleD
বড়োদের মধ্যে তন্ত্র-মন্ত্র, ভেল্কি বাজি, ডাকিনী-যোগিনী (ডায়না), বীরা-ভূত-প্রেতের বিশ্বাস অতি প্রবল। এমনকি মন্ত্রের দ্বারা ভালুকের সাথে সখী সম্পন্ন, বীরা পোহা এবং মেলি দেওয়া ইত্যাদি কার্যও করতে পারে বলে এদের মধ্যে বিশ্বাস প্রচলিত; কিন্তু আজকাল এমন অন্ধবিশ্বাস নেই বলা যায়। বড়োদের মধ্যে প্রচলিত ছুথি দায়নায় (নজর কাটা), খুগা দায়নায় (মুখ ভাঙা), সময় (শপথ খাওয়া), শপথ মোচন, বধ শপথ দেয়া, দরা নেওয়া প্রথায় কিছু স্বকীয়তা থাকলেও অন্যান্য সমাজের সাথে প্রায় একই। 

সঠিক অনুচ্ছেদ শিরোনাম কোনটি?
titleA. সমাজ ব্যবস্থা
titleB. বেশভূষা
titleC. জীবন-নির্বাহর প্রণালী
titleD. লোকবিশ্বাস
উত্তর: titleD
নিজেকে যাচাই কিংবা গ্রহণযোগ্যতার লক্ষ্যে সুনাম ও পুরস্কার অর্জনের জন্য যেমন অনেকেই প্রতীক্ষা করেন, ঠিক তেমনি অনেক ব্যক্তি বা সংস্থাই পুরস্কারকে তেমন প্রাধান্য ও গুরুত্ব দেন না। ঐ সকল ব্যক্তি, সংস্থা বা প্রতিষ্ঠান দেশ, জাতি তথা সমাজের তরে নিজেকে নিঃশেষিত করাকেই স্বার্থক জীবন মনে করেন। এমনকি ব্যক্তিগতভাবে অর্জিত পুরস্কারলদ্ধ সকল অর্থ পুণরায় দেশ, জাতি তথা সমাজের উন্নয়নে কিংবা সংশ্লিষ্ট ক্ষেত্রে প্রদান করে তারা নিজেকে আরো সকলের ঊর্ধ্বে নিয়ে যান।



সঠিক অনুচ্ছেদ শিরোনাম কোনটি?
titleA. শর্তাবলী
titleB. সমালোচনা
titleC. পুরস্কার প্রত্যাখ্যান ও প্রত্যাহার
titleD. জাতীয় কিংবা রাষ্ট্রীয় পর্যায়ে
উত্তর: titleC